ເຢເມນຕາມລ່າຫາໂຕ ຜູ້ຕ້ອງສົງໄສ
ທາງການເຢເມນ ເລີ້ມຕາມລ່າຫາໂຕ ຜູ້ຕ້ອງສົງໄສ ໃນການເຮັດລະເບີດ
ເຈົ້າໜ້າທີ່ຮັກສາຄວາມສະຫງົບຂອງເຢເມນກ່າວວ່າ ພວມ ມີການຕາມລ່າຫາໂຕຜູ້ເຮັດລະເບີດທີ່ພົວພັນກັບກຸ່ມກໍ່ການ ຮ້າຍອາລກາຍດາ ທີ່ໄດ້ພະຍາຍາມ ສົ່ງລະເບີດໄປນໍາເຮືອ ບິນຂົນສົ່ງ ທີ່ເດີນທາງມາຍັງສະຫະລັດ ພວກເຈົ້າໜ້າທີ່ເວົ້າວ່າ ມີການສົ່ງກຳລັງຮັກສາຄວາມສະ ຫງົບແລະເຈົ້າໜ້າທີ່ສືບລັບຂອງເຢເມນໄປຍັງແຂວງ Ma rib ແລະ Shabwa ໃນວັນອັງຄານມື້ນີ້ໃນຄວາມພະຍາ ຍາມເພື່ອຕາມລ່າຫາໂຕນາຍ Ibrahim Al-Asiri ສະຫະລັດເວົ້າວ່າ ນາຍ Al-Asiri ຊຶ່ງເປັນຊາວຊາອຸດີ ອາຣາເບຍໂດຍກຳເນີດນັ້ນ ເປັນສະມາຊິກຂອງກຸ່ມອາລກາຍດາສາຂາເຢເມນທີ່ມີຊື່ວ່າ ກຸ່ມ ອາລກາຍດາໃນເຂດແຫຼມອາຣາເບຍ ເຈົ້າໜ້າທີ່ກ່າວວ່າລາວເປັນຜູ້ຮັບຜິດຊອບໃນການເຮັດລະເບີດໃສ່ສົ້ງຊັ້ນໃນທີ່ຄົນວາງລະເບີດ ນຸ່ງມາ ເພື່ອຈະທໍາການລະເບີດເຮືອບິນໂດຍສານຂອງສະຫະລັດລໍານຶ່ງ ທີ່ເດີນທາງມາຍັງນະ ຄອນ Detroit ໃນເດືອນທັນວາປີກາຍ ແຕ່ບໍ່ສຳເລັດຜົນ ນອກນັ້ນແລ້ວຍັງມີການສົງໄສວ່າ ຜູ້ກ່ຽວເປັນຜູ້ເຮັດລະເບີດ ທີ່ໃຊ້ໃນການພະຍາຍາມລອບສັງຫານຫົວໜ້າຕໍ່ຕ້ານການກໍ່ການ ຮ້າຍຂອງຊາອຸດີອາຣາເບຍຄົນນຶ່ງ